SVE IZVJESNIJE ODGAĐANJE BARAŽA ZA EURO | Hayat.ba\nSVE IZVJESNIJE ODGAĐANJE BARAŽA ZA EURO\nBaraž za Euro u kojem nastupa nogometna reprezentacija Bosne i Hercegovine će najvjerovatnije biti odgođen.\nČelnici Nogometnog saveza Bosne i Hercegovine danas neprestano rade kako bi se riješila novonastala situacija u kojoj je skoro pa nemoguće garantovati sigurnost igrača na zelenom terenu.\nSituacija s koronavirusom u našoj državi se pogoršava, te je pitanje da li bi naša država mogla organizovati utakmicu/utakmice baraža u Zenici.\nZmajevi bi trebali igrati protiv Sjeverne Irske u Zenici 26. marta, a četiri dana kasnije bi igrali eventualno finale baraža protiv Slovačke ili Republike Irske, piše Klix.ba.\nS obzirom da će se Premijer liga BiH igrati bez prisustva publike u naredna dva kola, te da državne, federalne i kantonalne institucije već uveliko uvode zabrane u svim sferama društvenog života, za očekivati je da također reaguju kada su sportski događaji u pitanju i uskoro zabrane održavanje svih utakmica.\nKako saznajemo, čelnici Nogometnog saveza BiH će uskoro stupiti u kontakt i s državnim institucijama kako bi se konsultovali oko ove situacije.\nOsim toga, naš savez se suočava i sa potencijalnim otkazivanjem dolaska naših najvećih zvijezda.\nNaime, Edin Džeko, Miralem Pjanić, Ervin Zukanović i Asmir Begović igraju u Italiji, te bi morali 14 dana biti u karantinu po dolasku u BiH i ne bi mogli igrati utakmicu protiv Sjeverne Irske.\nSlične probleme imaju i ostale reprezentacije u baražu, te bi osim bh. vlasti mogla reagovati i UEFA i odgoditi sve utakmice dok se situacija u Evropi ne poboljša.\nSlužbenu potvrdu ove informacije trebali bismo dobiti u narednim danima.\nTUGA ZA ‘NJEŽNIM DŽINOM’: NESTALI FUDBALER PRONAĐEN MRTAV NAKON ČETIRI DANA POTRAGE\nAmir Saletović - 10/05/2021 23:33 0\nFudbaler James Dean čije je tijelo pronađeno četiri dana nakon što je nestao, bio je "nježni džin" i "mašina za golove", rekli su njegovi saigrači. Nije igrao u Premijer ligi, uglavnom je tresao mreže na terenima Nacionalne (pete) lige Engleske, ali je bio izuzetan golgeter u tom rangu i veoma omiljen među saigračima i prijateljima, prenosi "Sport klub".


VUČIĆU BRUKO! Država oduzima 500 dece iz siromašnih porodica!\nProblematični roditelji od marta pod prismotrom. Samo 20 majki i očeva se žalilo na ovakvu odluku. Porodični saradnici deo socijalnog sistema.\n– Slučajevi u kojima se roditelji bore da dobiju nazad svoje dete u Srbiji nisu toliko česti jer se kod nas deca izmeštaju iz porodice samo u krajnjoj nuždi, ukoliko roditelji kontinuirano rade na njihovu štetu, zanemaruju ih, zlostavljaju, krše njihova prava, ugrožavaju im zdravlje i bezbednost – kaže Dragan Vulević, načelnik Odeljenja za upravno-nadzorne poslove u oblasti porodične zaštite pri Ministarstvu za rad, zapošljavanje, boračka i socijalna pitanja. – Ti roditelji praktično sami sebe na neki način diskvalifikuju i ne pokazuju interesovanje da vrate decu. Na odluke centara o privremenom izmeštanju Ministarstvo, kao drugostepeni organ, dobije tek 10-20 žalbi godišnje.\nProcedura nalaže da ukoliko su detetu akutno ugroženi život, bezbednost i zdravlje, centar donosi privremeni zaključak o obezbeđivanju smeštaja, i ono bude premešteno u instituciju ili hraniteljsku porodicu. U međuvremenu, stručnjaci rade sa detetovom porodicom, prate da li su otklonjeni svi uzroci zbog kojih je dete izmešteno. Ukoliko jesu – dete se vraća kući. Ako nisu, tužilaštvo ili centar pred sudom pokreće postupak za oduzimanje roditeljskog prava.\n– Siromaštvo nikad nije razlog za izmeštanje dece iz porodice – dodaje Vulević. – Da jeste, oko 400.000 dece bi bilo oduzeto, jer toliko njih prima dečji dodatak. Siromaštvo je samo prateća pojava, najčešće katalizator koji bolje pokazuje da se neadekvatno vrši roditeljsko staranje.


[es] - [Excel] Kako da pretrazim direktorijum i povezem u Excel-u?\n[Excel] Kako da pretrazim direktorijum i povezem u Excel-u?\n[es] :: Office :: Excel :: [Excel] Kako da pretrazim direktorijum i povezem u Excel-u?\n[ Pregleda: 4123 | Odgovora: 15 ] > FB > Twit\n[Excel] Kako da pretrazim direktorijum i povezem u Excel-u? 26.11.2006. u 14:31 - pre 188 meseci\nNegde sam pokupio mogucnost da u okviru jednog lista mogu pretrazivati podatke iz drugog lista u recimo istom direktorijumu. Interesuje me da li je moguce da recimo u nekom listu u celiji a1 napravim padajucu listu ciji su elementi u stvari ostali listovi u tom direktorijumu. Potom kada odaberem neki element iz te liste da mogu da obavim "popunjavanje" odredjih polja.Hvala u napred!\nRe: [Excel] Kako da pretrazim direktorijum i povezem u Excel-u? 27.11.2006. u 08:37 - pre 188 meseci\nda li je moguce da recimo u nekom listu u celiji a1 napravim padajucu listu ciji su elementi u stvari ostali listovi u tom direktorijumu\nPokušaj da budeš precizniji da li u padajućoj listi treba da se pojave radne tabele iz direktorijuma ili radni listovi iz radne tabele ili nešto treće (direktorijum -> radne tabele -> radni listovi).\nU principu da bi se nešto pojavilo na padajućoj listi treba\na/ da se direktno upiše kao niz stringova ili\nb/ da se padajuća lista poveže sa nekim opsegom ćeilja koji sadrži elemente padajuće liste\nVarijanta b/ mogla bi da se iskoristu u tvom slučaju ako iskoristiš neki makro ili funkciju da popuniš opseg ćelija potrebnim podacima.\nPotom kada odaberem neki element iz te liste da mogu da obavim "popunjavanje" odredjih polja.\nNa koji način treba da se i popunjavaju i koja polja?\nRe: [Excel] Kako da pretrazim direktorijum i povezem u Excel-u? 27.11.2006. u 21:33 - pre 188 meseci\nEvo ovako sam ja to smislio. U direktorijumu je"c:\_firma\_1.xls" Napravim svesku fakturaoriginal.xls a u njoj u polju a1 kazem da procita sve *.xls iz direktorijuma firma. Tada vidim koji je poslednji tj najveci broj faktura u direktorijumu. Tada ispisem fakturuoriginal.xls i sa F12 je upamtim kao sledecu fakturu. npr c:\_firma\_2.xls. Kod sledeceg pisanje podizem opet fakturaoriginal.xls ali sada u njenom polju a1 stoji redni broj dva (procitala je sve datoteke *xls u direktorijumu c:\_firma\_". Ponovo ispunim fakturu original.xls i ponovo je sa F12 upamtim ali sada kao c:\_firma\_3.xls. Ne znam da li sam jasan, ali ja to tako nesto tripujem da uradim da ne sirim zasto je to bas tako. Ake je i bitno zasto onda cu i o tome detaljnije. Zahvalan strpljivima i dobronamernima !!! Printer.\nRe: [Excel] Kako da pretrazim direktorijum i povezem u Excel-u? 28.11.2006. u 08:03 - pre 188 meseci\nJa sam ovo radio tako što na drugom listu original radne sveske zapamtim broj poslednje izdate fakture u pomoćnoj ćeliji.\nPrilikom otvaranja original radne sveske (u događaju Open) prenesem vrednost pomoćne ćelije (poslednja izdata faktura) i uvećam za jedan.\nSheets("Faktura").Range("C2").Value = Sheets("Pom").Range("B1").Value +1\nPrilikom čuvanja radne sveske (u događaju Before Save) prenesem vrednost broja fakture u pomoćnu ćeliju na drugom listu. I sačuvam original svesku ( fakturaoriginal.xls )\nSheets("Pom").Range("B1").Value = Sheets("Faktura").Range("C2").Value\nSledeći put kad se otvori fakturaoriginal.xls popuniće se sledeći broj fakture na osnovu sadržaja pomoćne ćelije.\nNaravno, ukoliko je iz nekog meni nepoznatog razloga neophodno, može se rešiti i pretraživanjem direktorijuma. Na primer funkciju koja traži najnoviji fajl u direktorijumu možeš naći na adresi\nhttp://j-walk.com/ss/excel/tips/tip97.htm. Ova funkcija se može prepraviti tako da uvek uzima xls fajlove i vraća samo naziv fajla - u tvom slučaju broj.\n[Ovu poruku je menjao Jpeca dana 28.11.2006. u 09:27 GMT+1]\nRe: [Excel] Kako da pretrazim direktorijum i povezem u Excel-u? 28.11.2006. u 17:17 - pre 188 meseci\nE, ovo zvuci skroz OK, pokusacu pa cu da javim sta sam uradio.Posto nisam bas srodan preterano sa pisanjem kodova-mora malo da se razgibam :-).\nRe: [Excel] Kako da pretrazim direktorijum i povezem u Excel-u? 06.01.2007. u 21:59 - pre 187 meseci\nE ovo je sve OK i radi besprekorno, but.....Dobio sam sada datoteke 0001.xls;0002.xls........medjutim preko potrebno bi mi bilo da mogu da uradim sledece: oformim jednu posebnu svesku recimo analiza.xls u istom direktorijumu a u njoj "pocupam" odredjene celije iz svake datoteke koju sam napravio (0001.xls;0002.xls.....) recimo da su to polja brfakture,nazivfirme,datumfakturisanja. Na taj nacin bih mogao da pratim niz dogadjaja na dalje. Ima li neko ideju kako da zapravo napravim jednu tabelu svih datoteka odnosno pojedinih celija iz njih.\nRe: [Excel] Kako da pretrazim direktorijum i povezem u Excel-u? 08.01.2007. u 15:33 - pre 186 meseci\nTo je izvodljivo preko vba koda ako su podaci jednobrazni tj ako su polja koja su ti potrebna u zbirnoj tabeli isto rasporedjena u pojedinačnim tabelama.\nZa neko detaljnije objašnjenje bilo bi poželjno da postaviš neki fajl sa primerom.\nRe: [Excel] Kako da pretrazim direktorijum i povezem u Excel-u? 08.01.2007. u 21:04 - pre 186 meseci\nE sad ovako detalji: u istom direktorijumu se redjaju fakture 0001.xls;0002.xls;itd Tu je takodje i izdatefakture.xls. U njoj te potrebno napraviti u stvari tabelu ciji su podaci tj polja isti. Potrebno je da se ona automatski updatuje svaki put kad se pokrene tj. da se uvek popuni podacima iz najnovije 0890.xls. Shvatljivo je da ova izdatefakture.xls sluzi za dalju analizu izdatih faktura sto cu nadalje nadam se umeti sam. Put svega ovoga je "d:\_firma2007\_fakture\_". Polja koja je potrebno "povezati" se nalazi u izdatefakture.xls. Pa eto u napred zahvaljujem.\nfakture.zip - 90.29k\nRe: [Excel] Kako da pretrazim direktorijum i povezem u Excel-u? 10.01.2007. u 22:04 - pre 186 meseci\nOvo bi trebalo da ti odradi to što ti treba.\nZameni tvoj fajl izdatefakture.xls fajlom iz priloga.\nSamo ovo ne radi automatski da bi odradilo to što ti treba pokreni makro PrikaziZbirno.\nOvaj makro ne menja fajlove u kojima su pojedinačne fakture.\nIako ti ovaj način preuzimanja podataka o kupcima vrši posao mislim da bi to moglo elegantnije da se reši preko vba koda, na sličan način na koji se u ovom fajlu preuzimaju podaci iz pojedinačnih faktura.\nfakturaorginal.zip - 17.66k\nRe: [Excel] Kako da pretrazim direktorijum i povezem u Excel-u? 11.01.2007. u 08:26 - pre 186 meseci\nNe znam da li je elegantnije, ali moglo bi da dodaš na original fakturi dugme Izdato. To dugme povežeš sa makroom AzurIzdate. Nakon snimanja i izdavanja fakture moraš da klikneš na dugme kako bi se nova faktura dopisala u tabelu Izdate fakture. Kod za makro je sledeći:\n' Azurira radnu svesku izdatih faktura sa podacima iz tekuce radne sveske\n' P.Jovanovic 10/1/2007 za elitesecurity.org\nDim wbkIzdate As Workbook\n' Otvori IzdateFakture\nSet wbkIzdate = Application.Workbooks.Open(ThisWorkbook.Path & "\_IzdateFakture.xls")\n' Dopisi podatke o izdatoj fakturi\nSet shDest = wbkIzdate.Worksheets(1)\nrwLast = shDest.Range("A65535").End(xlUp).Row + 1\nshDest.Cells(rwLast, 1).Value = shSource.Range("C16").Text ' Broj fakture\nshDest.Cells(rwLast, 2).Value = shSource.Range("B8").Text ' Nazivfirme\nshDest.Cells(rwLast, 3).Value = shSource.Range("F16").Value ' Datum prometa\n' itd za ostale potrebne kolone\n' Snimi promene i zatvori IzdateFakture\nKod se može staviti i u događaj Save Workbooka. Ovakva realizacija je automatska, ali komplikovanija. U tom slučaju moralo bi se voditi računa da li je već faktura upisana u listu izdatatih, pa ako jeste da se nađe i azuriraju podaci o njoj, a ako ne da se dopiše - kao u gornjem slučaju.\nRe: [Excel] Kako da pretrazim direktorijum i povezem u Excel-u? 11.01.2007. u 14:08 - pre 186 meseci\nPod 'elegantnije' sam mislio u odnosu na njegovo rešenje za upis podataka o klijentu na novoj fakturi, jer bi meni smetalo kad svaki put otvorim fakturu da mi se pojavljuje ono pitanje za update linked data souces, a preko vba koda bi mogao da ubaci vrednosti u polja i da svaka faktura bude 'normalan' tj samostalan dokument.\nMožda je ovo tvoje rešenje jednostavnije jer se vrednosti iz konkretne fakture odmah u upisuju u zbirnu, a rešenje koje sam ja dao svaki put očitava sve fakture iz foldera.\nRe: [Excel] Kako da pretrazim direktorijum i povezem u Excel-u? 11.01.2007. u 15:43 - pre 186 meseci\nSto je elegantno nego je jednostavnije. Ne zelim da kudim pomoc koja mi je koristila jer fakture tako rade kako je predlozeno.No istini za volju stvarno me zapitkuje svaki put da li da updatuje i sta god da mu ja kazem on podigne redni broj fakture. Osim toga ako mi je potrebno da posebno pozovem neku vec ranije deponovanu fakturu dogadja se isto- promeni beoj fakture. Ovo kao primedba ako neko hoce i ima interes da to resi kod sebe, ali iskreno meni ne smeta. Ono sto mi je bilo bitno to ste resili i to radi. Sto se tice ovog poslednjeg to jos nisam probao, pa kad to 'apsolviram' javicu se.\nUUps ovo nesto nije ok. Zamenio sam izdatefakture.xls ali mislim da to nije taj fajl jer po sastavu polja nije kao moj fajl a pored toga u njemu ne postoji macro. Ne znam da li si okacio pogresan fajl ili sam ja bio nejasan u objasnjenu problema. Problem sa izdatim fakturama.xls je u tome da u njoj treba da su podaci iz svih izdati faktura:\nbroj fakture I naziv I iznos za robu I iznos PDV I ukupno sa PDV\n0001 I doo Raca I 1000,00 I 180,00 I 1180,0\n0002 I gashgflajf I 500,00 I 90,00 I 590,00\ndakle ovaj xls snima stanje u direktorijumu fakture i iz svake vadi podatke i smesta u svoju tabelu.\n[Ovu poruku je menjao printer dana 11.01.2007. u 17:11 GMT+1]\nRe: [Excel] Kako da pretrazim direktorijum i povezem u Excel-u? 11.01.2007. u 21:11 - pre 186 meseci\nIzvini, pogrešan fajl.\nizdatefakture.zip - 11.62k\nRe: [Excel] Kako da pretrazim direktorijum i povezem u Excel-u? 14.01.2007. u 09:42 - pre 186 meseci\nE, ovo ne da radi nego je skroz ono sto mi je trebalo. HVALA LEPO jos jednom i topli pozdravi svima!\nRe: [Excel] Kako da pretrazim direktorijum i povezem u Excel-u? 14.01.2007. u 19:08 - pre 186 meseci\nStvarno radi, sto jest jest, medjutim kad uradim start macro izlistaju se sve fakture u direktorijumu i iscitaju 'potrebna polja' ali se uocavaju dva problema;\n1. kada ispisuje u tabelu broj procitanih fajlova na kraju doda jos jedan red u kome upisuje nule, znaci ako imam 5 datoteka koje su iscitane u 5 redova je sve OK alu u sestom redu su ispisane nule.\n2. dodao sam i polje recimo h5 koje je =count(A5:A300) sto znaci da bi ono trebalo da izbroji broj iscitanih datoteka.Kada ispisem formulu ona radi, medjutim ako ponovo pokrenem Macro polje H5 se izbrise uredno sa sve formulom.\nE sad situacija: Sto se tice 'laznog broja' redova to bi mozda bilo i nebitno (mogao bih nesto da 'sklempam') medjutim to sto mi makro pobrise ovo polje mi je jako bitno. Bitno je zato sto bih slicno uradio da saberem vrednosti recimo kolone 'pdv' 'ukupan iznos' i slicno. Kao sto sam rekao ovakva tabela mi treba da bih mogao nadalje da analiziram podatke.\nUz izvinjenje sto dosadjujem i nadu da ce te razumeti moj problem, u napred vam se zahvaljujem.\nRe: [Excel] Kako da pretrazim direktorijum i povezem u Excel-u? 15.01.2007. u 00:36 - pre 186 meseci\n1. Te nule se javljaju zato što u tom folderu imaš još neki excel fajl osim faktura, fakturaroiginal i izdate fakture, a pretpostavka je bila da nema drugih excel fajlova (suviše optimistično izgleda), to može se ispravi.\n2. I to moze da se ispravi, trenutno macro pre ucitavanja briše sva polja od a5 do poslednjeg upotrebljenog polja. Postavi ponovo primer tog fajla sa položajem tih dodatnih polja koji bi trebalo da ti sluze za analizu.


BORBA ZA DŽEKIJA: Potpisi prikupljeni, u nedelju skup | 013 info\nBORBA ZA DŽEKIJA: Potpisi prikupljeni, u nedelju skup\nPančevo, Sub, 08/02/2020 - 17:26\nGrađani ljubitelji životinja i udruženja koja danima prikupljaju potpise na inicijativu nadležnim državnim organima u akciji “Borba za Džekija” sutra će održati nacionalni protest u Pionirskom parku u Beogradu, a početak je u 11.55 sati.\nKako nam je rekao jedan od inicijatora i organizatora Željko Stojčić broj potpisa iz čitave Srbije, kao i dijaspore, biće saglediv tek sutra tokom protesta kada svi budu sabrani na jednom mestu.\nInače, napomenuo je akcija borbe za prava napuštenih gradskih pasa pod simboličnim nazivom “Borba za Džekija” izazvala je veliko interesovanja i dobila značajnu podršku.\nPotpisi su prikupljeni kao podrška zahtevima ranije definisanim i objavljenim. Organizatori traže od MUP-a da hitno preduzme sve radnje za koje je nadležan radi otkrivanja osoba koje bacaju otrove na javne površine i privatne posede i tako truju napuštene i vlasničke životinje a dovode u opasnost građane i decu.\nNadalje od javnih tužilaštava se traži da shvate da je ubijanje i zlostavljanje životinja krivično delo koje se goni po službenoj dužnosti – te da gonjenju po brojnim krivičnim prijavama pristupe. Zahteva se od veterinarske inspekcije da reaguje na prijave građana u pogledu zlostavljanja životinja i zabrane rad svim šinterskim službama koje zateknu u kršenju Zakona o dobrobiti životinja i Zakona o veterinarstvu.\nZahteva se i da se odmah zabrani ubijanje pasa u prihvatilištima jedinica lokalne samouprave gde se to čini uz falsifikovanje nalaza da su oni neizlečivo bolesni odnosno agresivni.\nOd lokalnih samouprava, opština i gradova, traži se da otkažu ugovore sa nelegalnim šinterskim službama i na osnovu zakonskih obaveza osnuju svoje šinterske službe i prihvatilišta u saradnji sa udruženjima i ljubiteljima životinja sa svoje teritorije.\nZahtevi sa potpisima biće predate već u ponedeljak, ranije je rekao Stojčić.\nsrbija Beograd pas ljubimac


Utvrđene smernice za rebalans budžeta - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Utvrđene smernice za rebalans budžeta\nUtvrđene smernice za rebalans budžeta\nutorak, 26 avgust 2014 09:28\tKragujevacOnline [SS]\nČlanovi Gradskog veća utvrdili su smernice i rokove za izradu Nacrta Odluke o rebalansu budžeta grada Kragujevca za 2014.godinu.\nČlan Gradskog veća za finansije i ekonomsku politiku grada prof.dr Petar Veselinović rekao je da se utvrđene smernice i rokovi moraju ispoštovati iz proceduralnih razloga ali i činjenice da do 29.avgusta Gradska uprava za finansije direktnim i indirektnim korisnicima mora da opredeli određene okvire na osnovu kojih će se oni u narednih deset dana, kroz svoje finansije planove, izjasniti kako bi se tokom septembra čitav postupak a zatim i Odluka o rebalnsu budžeta našla pred gradskim parlamentom.\n“Smernice za izradu Nacrta Odluke o rebalansu budžeta pre svega su određene izvršenjem budžeta u prvih šest meseci 2014.godine, što se tiče lokalnog nivoa, i naravno makroekonomskog okvira, odnosno stanja u privredi Srbije koje takođe imaju reperkusije na lokalne nivoe odnosno na gradski budžet Kragujevca“, rekao je Veselinović.\nOn ističe da je izvršenje budžeta, što se tiče prihodovne strane u prvih šest meseci ove godine bilo oko 28%. “Najverovatnije će rebalansom budžeta morati da se ide sa generalnim smanjivanjem na rashodnoj strani oko 20% što će u nekim apsolutnim ciframa biti oko 1,6 milijardi dinara umanjenja u odnosu na prvobitno planirani budžet za ovu godinu“.\nGradsko veće dalo je danas saglasnost na Odluku nadzornog odbora JP Direkcija za urbanizam Kragujevac o usvajanju cenovnika usluga, koji će prema rečima menadžmenta ovog preduzeća, određenim smanjenjnima u delu cena i uvođenjem novih kategorija usluga, doprineti povećanju konkurentnosti a time i obima posla.\nData je i saglasnost na pokretanje postupka javne nabavke za izbor najpovoljnijeg ponuđača za izvođenje radova na sanaciji i adaptaciji fiskulturne sale u školi Mirko Jovanović. I u predstojećoj školskoj godini sale osnovnih i srednjih škola biće date na korišćenje sportskim klubovima pa je Gradsko veće donelo rešenje o obrazovanju Komisije koja će utvrditi uslove i načine korišćenja fiskulturnih sala.


Predstava „Kosa“: Zašto je ovo jedini mjuzikl uz koji su svi plakali - BBC News na srpskom - Dnevni list Danas\nPočetna » BBC News na srpskom » Predstava „Kosa“: Zašto je ovo jedini mjuzikl uz koji su svi plakali\n3Piše: BBC News na srpskom 22. februara 2020. 10.43\nMiodrag iz Beograda gledao je pre ravno pola veka jugoslovenski mjuzikl Kosa – onaj prvi, neki bi rekli i pravi.\n„To je, čini mi se, bilo 1970. godine. Dotad su neki iz našeg društva već imali longplejku – ploču sa muzikom sa Brodveja, tako da smo mi uglavnom znali sve pesme napamet, na engleskom“, kaže Miodrag za BBC na srpskom.\nPomalo neuobičajeno, pozvali su i jednog nastavnika fizike da im se pridruži, a on je na kraju završio – u suzama.\nSa druge strane, na samoj sceni, dočekao ga je Branko Milićević – Kockica. Igrao je gotovo sve muške uloge.\n„Biti hipik u Kosi bilo je nešto nestvarno, da vam pođu suze“, kaže Branko Kockica za BBC na srpskom.\nVudstok – simbol hipi kulture\nSvi oni su za BBC na srpskom govorili o tome – zašto je Kosa predstava u kojoj svi pevaju, ali mnogi kroz suze, kao i da li ovaj mjuzikl govori samo o jednoj generaciji hipika u Americi za vreme rata u Vijetnamu.\nGaga Nikolić u kožnom prsluku – hrabrost nošenja duge kose\nBrodvejski mjuzikl je bila predstava u nekoliko odvojenih priča o mladim hipicima u Americi koji dane provode u Central parku u Njujorku – bez posla, budućnosti, ali uz slobodni odnos prema ljubavi.\nSamo godinu dana nakon Brodveja – mjuzikl je stigao i u prvu socijalističku zemlju i jugoslovenski Atelje 212.\n„Danas treba zamisliti to vreme u kome smo mi igrali Kosu„, izjavio je Dragan Nikolić za NIN kasnije.\n„Tada je bila velika hrabrost nositi dugu kosu, jer su klince u školi nasilno šišali ako bi im kosa bila duža od onoga što se smatralo pristojnim“.\n„Mi smo išli ulicom i ljudi su znali da smo mi iz Kose, bili smo strahoviti popularni“, rekla je pre nekoliko godina glumica Nada Blam, koja je za vreme prve izvedbe imala samo 16 godina.\n„Amerikanci su bili šokirani – igram hipika u Kosi, a nisam probao marihuanu“\nBranko Milićević Kockica – igrao u Kosi 1969. u Beogradu\nBeograd bez malograđanštine\nKosa počinje „kao himna radosti nekog slobodnog plemena koje se odreklo društvenih normi civilizacije, konvencija morala i svih svakidašnjih navika građanskog reda“, pisao je leta 1968. godine u Politici Jovan Ćirilov, dramaturg koji je godinama radio sa Mirom Trajlović u Ateljeu 212 i koji je preveo mjuzikl sa engleskog.\nU časopisu „Njusvik“ 1969. godine objavljeno je da su Njujorčani Džerom Ragni i Džejms Rado, autori originalne Kose izjavili da im je beogradska postavka najdraža od svih verzija njihovog mjuzikla koje su videli.\nRekli su i da „Beograd nema malograđanskih predrasuda“.\n„Originalna Kosa je bio duh hipi kulture, događaj tog vremena“, kaže za BBC na srpskom Milan Vlajčić, književni kritičar iz Beograda.\n„Gledao sam Kosu u Londonu 1969. godine. Ljudi su izlazili na scenu i igrali sa glumcima“.\nPredstava u Beogradu, smatra Vlajčić, „nije imala taj duh i preciznost, ali je izazvala ogromno oduševljenje“.\n„Tražili su da se predstava ukine“, kaže Vlajčić.\nOn misli da je Jugoslavija tada ipak imala „jak rokerski uticaj koji je bio autentičniji“, ali mu je film Kosa među prvih deset mjuzikla koje je gledao.\n„Beograd nema malograđanskih predrasuda“\n„Rekao nam je: Pitomci, želim vašoj generaciji sve najbolje“\nMiodrag, penzioner iz Beograda – gledao prvu predstavu u Beogradu 1970. godine\nRekao nam je: „Pitomci„, tako nas je zvao, „želim vama i vašoj generaciji sve najbolje„.\nBerger odlazi na fensi zabavu više klase. Penje se na sto i počinje da igra među čašama i tanjirima i peva I got life (što bi značilo – Život je moj)\nNova Kosa – stare teme\n„Došli smo na ideju da obeležimo 50 godina od kultne predstave“, kaže za BBC na srpskom Mihajlo Nestorović, direktor Pozorišta mladih i jedan od glumaca u predstavi.\n„Mi nikada nismo radili tako veliki projekat, tek nikada nismo radili mjuzikle“.\n„Kada sam im rekao da ćemo raditi Kosu – vrisnuli su od sreće“, kaže on.\n„Ne govori se samo o slobodi pre pola veka, već i slobodi danas“, dodaje Nestorović.\nOtac koji zabranjuje, pukovnik koji tera na šišanje, direktor pozorišta – ovo su uloge koje Nestorović igra u predstavi.\n„Naša realnost to i dokazuje – jer, vidite, niko od mladih glumaca koji igraju u predstavi nije stalno zaposlen, većina i dalje živi sa roditeljima.\n„Kosa daje sliku društva u kojem živimo“, dodaje on.\nPredstavu, kaže, za sada „najviše gledaju stari rokeri i bivši hipici koji izlaze uplakani“.\n„Sloboda je muzika. Nosi duh nade“, poručio je tada.\nDirektor pozorišta Nestorović je Sevidža upoznao pre nekoliko godina – u Somboru.\n„Upoznao nas je moj prijatelj koji godinama živi u Holivudu“, kaže Nestorović.\n„Rekao je – ou men, da li je moguće da još neko pamti Kosu?“\nI on se rasplakao – na generalnoj probi kada je čuo poslednju legendarnu Let the sunshine in.\n„Kosa nije priča jednog vremena“\n“Kosa za mene ipak nije priča jednog vremena.”\nEvo šta piše u mojoj knjizi “Jevanđeljr po istini”, iz pvog dela, “Duhovno stanje vremena.”: “..No, sada je i naše društvo postalo deo zapadne civilizacije u kojoj su tragedije rezervisane za najbolje. Sada će i naši obdareni mladi da umiru kao žrtve nedostatka roditeljske ljubavi, posvećenosti da decu osposobe da rešavaju životne probleme, a ne da beže u spiritualne snove ubijajući se alkoholom i drogom.\nNaši mladi i ne znaju zašto nose pocepane farmerke. Nema od koga da doznaju da to ima veze i sa Dilanovom Nobelovom nagradom za književnost. Dilanove kolege su leta 1969. priredile najveći protestni koncert protiv ubijanja i uništavanja u Vijetnamu od strane imperijalne sile SAD. Trodnevni rok koncert nazvan je po mestu Vudstok, u oblasti države Njujork. Koncert su morali dugo da pripremaju, jer su se sotone protivile, pa su rokeri morali da nose iste pantalone više meseci, te su im se pocepale. I hipici su doputovali sa pocepanim farmerkama i nastavili su da ih takve nose u svakoj prilici. Hipici su nasledili duh bit pokreta i njihovog boga Čarlsa Bukovskog, koji je poručivao: „Što mi je manje trebalo, bolje sam se osećao.“ To je nateralo kapitalističke sotone da počnu da proizvode i prodaju pocepane farmerke! Sada ih nose i talentovani, ali i imitatori, okamenjeni umovi.\nOd tada mladi u SAD žive u paralelnom društvu, sa porukama pisanim i pevanim, i sa ponekim žestokim javnim protestom kakva je bila opsada Vol Strita u Njujorku oktobra 2011. Tada je policija premlaćivala, zatvarala ili transportovala u druge gradove velikog sistema SAD kojim vladaju sotone, za koje je čovek sredstvo i objekat za eksploataciju…“\n23. februara 2020. u 09.22\nGledao sam Kosu 1970 kad sam došao na studije u Beograd. Moja generacija je već znala sve numere sa albuma koji se vrteo još od 1968. i studentskih događaja… Bilo je veličanstveno…\n23. februara 2020. u 10.43\nKakvo, bre, plakanje, dosta više ti BBC tesktova bez glave i repa. Da li je neko tamo učio kako se piše tekst za novine ili bilo kakav drugi tekst? Prvo, najnovija predstava Kose je očajna, nije baš jasno zašto je postavljena, osim da bude spektakl za sve novce. Ko danas razume vijetnamski rat osim savremenika koji nisu ciljna grupa za predstavu, a čak i oni će se zbuniti kada pročitaju ovako sastavljen tekst. Svi potrali danas prenose te BBC Srbija tekstove, da li zato što su džabe ili zato da popune prostor, ali time samo zbunjuju čitaoce.


Ružić: Očekujem odličan rezultat koalicije SPS-JS\nRužić navodi da će SPS i Jedinstvena Srbija na izborima 24. aprila imati više od 15 procenata podrške, kao i da će imati jednu od najvažnijih uloga pri formiranju nove vlade.\nKoga ćete prvo pozvati posle objavljivanja rezultata izbora?\n- To je intiman trenutak, pa ću prvo pozvati suprugu. Kada je reč o saradnicima, imam mnogo prijatelja na svim stranama političkog spektra. Red je da se čestita onom ko pobedi. Nekog treba tešiti, nekog podržati, nekom čestitati. I naravno da ću primati čestitke pošto očekujem odličan rezultat SPS/JS.\nJednom je palo istorijsko pomirenje. Može li opet, kako sa demokratama, tako i sa strankama koje su nastale iz DS-a?\n- Moramo uzeti u obzir istorijski kontekst takozvanog pomirenja. I danas mislim da je to tada bilo dobro za Srbiju. Imali smo opciju da zabijemo glavu u pesak zajedno sa Koštunicom, Nikolićem, Šešeljem, i da zatvorimo vrata našim evropskim integracijama, a nismo. U ovom trenutku kada je DS atomizovana stranka, koja ima pregršt lidera i liderčića koji samo vape za nekim mrvicama vlasti, mislim da je nadrealno da uđemo u aranžman tog tipa.\nDakle, nema šanse za saradnju sa DS ili SDS/LDP/LSV?\n- Nas prvenstveno interesuje odličan rezultat SPS/JS i strateški ciljevi Srbije u budućem periodu. Ne vidim da bi vlada sa eksponentima tih političkih opcija bila vlada reformi, već vlada trulih kompromisa i zato smatram da nije realno.\nMožete li da zamislite SPS u opoziciji?\n- Bio sam tu kada je SPS bila i u opoziciji i na vlasti i kada je podržavala manjinsku vladu. SPS je konstanta Srbije, ima državotvornu orjentaciju, garant je političke stabilnosti i mislim da je to interes Srbije, svih građanki i građana, čak i SNS-a, jer nije dobro ni za jednu stranku koja pojedinačno ima najviše glasova da ima apsolutnu vlast. To je veoma visok stepen odgovornosti uz manjak kadrovskog potencijala. To ne bi bilo dobro za Srbiju. Spremni smo za sve opcije, ali naša orijentacija i naša politika se neće menjati.\nDružite se sa šefom izbornog štaba DS Radoslavom Milojičićem Kenom. Jeste li vas dvojica spona između SPS i DS.\n- To su budalaštine. Poznajem mnoge ljude, ne družim se sa gospodinom Milojičićem. Prijatan je za razgovor, viđali smo se spram posla i obaveza, sigurno pedesetak puta. Mislim da je mlad čovek koji u maloj sredini ima dobar rezultat, ali politički se svakako razlikujemo i mislim da ima još mnogo toga da nauči, izuči i pokuša u svojoj stranci, da bismo mogli da razgovaramo na ravnoj nozi.\nRužić: Ne družim se sa šefom izbornog štaba DS Radoslavom Milojičićem Kenom\nA zašto ste se videli tih pedesetak puta?\n- Bavimo se istim poslom. Na proslavi 25 godina SPS u Smederevskoj Palanci pored mene su sedeli Žarko Obradović i mnogi drugi, ali izašla je fotografija mene i Kene i od toga se opet napravio državni udar. Mene te fotografije čine veselim i ja volim kad izađu. Svakog jutra nakon izlaska na jednoj televiziji se pojavljuje jedan divan čovek koji širi paniku širom Srbije i to je meni najbolji rijaliti koji postoji.\nVaše kolege su zbog toga, čini se, malo opreznije?\n- Ne bih rekao da su oni oprezniji, a ja neoprezan. Ako živimo u demokratskom i slobodnom društvu, u čemu je problem? Ako vas neko pita da li hoćete da se slikate, vi ćete ga odbiti? Ili da meni neko zabrani da sedim i pijem kafu s Draganom Šutanovcem, a poznajem ga preko 20 godina. Ili sa kandidatom SNS za gradonačelnika Čačka koji mi je prijatelj 20 godina. To je suludo.\nKo neće preći cenzus?\n- Lako je oceniti da je pet lista na granici između 4,5 i 6,5 procenata. U zavisnosti od izlaznosti i nekih šok-terapija koje se mogu dešavati, a videli smo jednu kad je Šešelj oslobođen, odnos snaga će se menjati. Ne vidim mogućnost, recimo, da DS može da ima manje glasova od trilinga Čeda/Boris/Čanak, ali to ne znači da će i jedni i drugi lako preći cenzus.\nTreba li Srbija da kandiduje Vuka Jeremića za generalnog sekretara UN?\n- To je stvar procene političkih odlučilaca, gospodina Vučića pre svih. Nijansirano se mora pristupiti tom pitanju, uzeti u obzir sve aspekte i stavove velikih sila. Mi moramo gledati šta je interes Srbije, a ne interes SAD, Ruske Federacije ili Kine. Naravno da bi bilo odlično da Srbija kao jedna mala zemlja ima jednu tako prominentnu funkciju u UN, ali je takođe važno da se takvom inicijativom ne načini bilo koji stepen štete Srbiji i mislim da Vučić upravo u tom smeru razmišlja.\nSrbija je zaslužila da otvori poglavlja\nHrvatska je blokirala otvaranje poglavlja 23 Srbiji.\n- Ne znam koliko je sve to iskreno, a koliko je inicirano potrebom da se stiču politički poeni. Srbija je uradila i radi sve što može. Naš pregovarački tim, Vladina kancelarija, ministarka Joksimović... Srbija je zaslužila da otvori poglavlja. To je i prva prava ocena zrelosti Srbije i srpskog društva. Hrvatska svakako nije dominantno značajna u EU. To sve ne sme da bude razlog za smanjenje tonusa regionalne saradnje koja funkcioniše zahvaljujući iskoracima Vlade Srbije.


Poruka antinuklearnih skafandera: Vaša ruska braća hoće da nas pobiju! - 24.10.2019, Sputnik Srbija\nSnimak na kojem se vidi kako članovi centralne izborne komisije na Kosovu i Metohiji klasifikuju glasački materijal pristigao iz Srbije, obučeni u zaštitna... 24.10.2019, Sputnik Srbija\npolitika, vesti, priština, izbori\n20:30 24.10.2019 (Osveženo: 21:31 24.10.2019)\n© Foto : RTSSpecijalna zaštitna oprema za brojanje glasova iz centralne Srbije\nDeo glasačkog materijala, zbog kojeg su isključivo albanski članovi CIK-a navodno imali gušenje i čudan svrab, analiziran je na infektivnoj klinici u Prištini gde je utvrđeno da u njemu nema nikakvih štetnih agenasa.\nNi to nije bilo dovoljno, pa je isti materijal poslat u inostranstvo na novu „detaljniju kontrolu“. Sama činjenica da je međunarodna zajednica prihvatila da se izborni materijal ispita, mnoge je iznenadila, a najviše Srbiju.\nNi marketing ni spin, već — glupost\nDa li je sve ovo isključivo marketinški potez Prištine i koja mu je dublja svrha?\nCvijetin Milivojević, direktor agencije za javno mnjenje i pi-ar marketing „Pragma“, za Sputnjik kaže da je ovo prevazišlo marketing, kao i da je u pitanju klasična propagandna akcija smišljena sa ciljem da se pre svega stavi sumnja na rezultat Srpske liste.\n„Mi smo sada svedoci jedne priče u kojoj je baš sve moguće. Dakle, i da se u antinuklearnim skafanderima broje glasovi kako bi se poslala poruka da su Srbi delovali hemijskim otrovima i iskoristili pomoć braće Rusa, koji su to navodno činili po Velikoj Britaniji. Sada su, eto, Srbi po tom scenariju pokušali da otruju članove CIK-a“, kaže Milivojević.\nNaš sagovornik dodaje da je sve ovo tako providno, pa čak i smešno, tako da ga je na ozbiljan i stručan način glupo i komentarisati.\n„Ovo nije nikakav dovitljiv marketing, niti spin. Reč je o klasičnoj brutalnoj propagandi u kojoj neko pokušava da se smeja u lice i celoj međunarodnoj zajednici, a kao što se vidi, deo te zajednice ne samo da guta udicu, već je i forsira. Time pokazuju da su saučesnici u celoj maskaradi“, smatra naš sagovornik.\nNATO-u ne smeta laž\nNa pitanje koji je razlog ovakvog ponašanja međunarodne zajednice kada je i njoj jasno da je u pitanju laž, Milivojević odgovara:\n„Njihov interes više je nego jasan. Zašto bi odustali od svog projekta koji se zove zaokruživanje nezavisnosti Kosova? Sve što Priština čini u tom pravcu vodeće zemlje NATO će podržati. I tu nema traženja nikakve istine ili pravde.“\nPrema njegovim rečima, paradoks svega je odmah uočljiv, jer u izbornoj komisiji postoje najmanje tri osobe koje su srpske nacionalnosti.\n— RTS Vesti (@RTS_Vesti) 23. oktobar 2019.\n„Dakle, taj koji je hteo da ih otruje, otrovao bi i pripadnike svoga naroda. Više je nego jasno da Albanci žele da smanje broj glasova Srpske liste, da bi na mišiće preko cenzusa ugurali važnog koalicionog partnera Badžeta Pacolija“, mišljenja je Milivojević.\nMilivojević podseća da ovo nije prvi put da Priština i njihovi zapadni mentori ovo rade. On podseća da je 1990. godine, kad je došlo do promene Ustava Srbije, ilegalno formiran takozvani „Kačanički ustav“ od odmetnutih delegata tadašnje Skupštine Kosova i Metohije. To je bio presedan i faktički su na ulici formirali nešto što su nazvali „ustav Kosova“ i proglasili su neku vrstu samostalnosti.\n„To proleće takođe su obeležila masovna trovanja po potpuno istom scenariju kao danas. Ona su se isključivo dešavala među đacima i studentima albanske nacionalnosti, iako su te ustanove pohađali i Srbi. U pitanju je bilo oko 7.000 albanske mladeži i nijedan Srbin. I tada su postojale instalirane nemačke, američke i britanske kamere pred tim objektima i njihove TV stanice koje su spremno čekale ’otrovane albanske đake‘“, priča on.\n„To je trajalo samo dva dana, a posle toga su isti đaci uz smeh odlazili u svoje kuće“, podseća naš sagovornik.\nIpak, Milivojević zaključuje da ni aktuelna „igra trovanjem“ u Prištini ne bi bila moguća da Beograd nije prepustio organizaciju celog izbornog procesa Albancima.


Gojko Božović Archives » Sinhro.rs\nTag: Gojko Božović\nKnjiga pesama Gojka Božovića Mapa objavljena je na bugarskom jeziku u izdanju Izdavačke kuće Fox book iz Sofije u biblioteci „Kosmosi“. Božovićevu knjigu je na bugarski jezik prevela Sonja Andonova, …\nGojko Božović je učestovao na 9. Međunarodnom književnom festivalu PRO-ZA Balkan koji je održan u Skoplju od 19. do 23. septembra. Tokom Festivala PRO-ZA Balkan Gojko Božović je čitao pesme …\nDeset pesama Gojka Božovića objavljeno je u prevodu na engleski jezik u prestižnom indijskom časopisu The Punch Magazine iz Nju Delhija. Pesme Gojka Božovića su objavljene u rubrici Izbor iz …\nKnjiga pesama Gojka Božovića objavljena je na makedonskom jeziku u izdanju Izdavačke kuće Vezilka 2011 iz Skoplja. Božovićevu knjigu je na makedonski jezik preveo pesnik i prevodilac Risto Lazarov. Prevodi …\nTIHA ZVERKA PODNEVA: Predstavljanje knjige Gojka Božovića\nU četvrtak, 13. februara, u 19 sati, u prostorijama Srpskog književnog društva biće održan razgovor povodom knjige Tiha zverka podneva Gojka Božovića, koju je nedavno objavila Izdavačak kuća Kontrast. O …\nKnjige izabranih pesama Gojka Božovića objavljene su proteklih meseci u Rusiji, Ukrajini i Hrvatskoj. Knjiga Božovićevih izabranih pesama Mapa i druge pesme objavljena je u izdanju Izdavačke kuće Skifija iz …\nArhipelag je imao uspešan nastup na 64. Beogradskom sajmu knjiga. Štand Arhipelaga je bio jedan od najposećenijih štandova na Sajmu knjiga. Pored velikog broja posetilaca zainteresovanih za knjige koji prate …\nGojko Božović ovogodišnji je dobitnik nagrada Kočićevo pero i Kočićeva knjiga, koje dodeljuje Zadužbina Petar Kočić Banja Luka – Beograd. Žiri u sastavu Nikola Vukolić (predsjednik), Miljenko Jergović i Mladen …\nNova knjiga pesama Gojka Božovića Mapa biće predstavljena večeras u 20 časova u Srpskom književnom društvu. U razgovoru će učestvovati Jelena Lengold, Saša Radojčić i autor. Program uređuje i vodi Dejan …\nOgnjenović i Božović na Međunarodnom književnom festivalu u Lavovu\nVida Ognjenović i Gojko Božović učestvovali su na upravo završenom Međunarodnom književnom festivalu u Lavovu. Književni festival je sastavni deo Foruma izdavača, najvećeg sajma knjiga u Ukrajini, koji je ove …\nIzdavačka kuća Arhipelag obeležava deset godina uspešnog rada. Osnovana pre tačno deset godina, 15. maja 2017, ova izdavačka kuća je u proteklom periodu objavila preko 500 visokokvalitetnih knjiga (u ukupnom …\nKnjiga izabranih pesama Gojka Božovića Ime jezika upravo je objavljena na bugarskom jeziku u izdanju izdavačke kuće specijalizovane za poeziju DA iz Sofije. Knjiga Ime jezika sadrži izbor pesama iz …


Zamena ekrana na mobilnim telefonima || Maćoni\nOtkup mobilnih telefona > Blog > Blog > Zamena ekrana na mobilnim telefonima\nPrilično je sigurno da ćete u nekom trenutku uspeti da ispustite telefon. Možda vam je ispao iz džepa, iskliznuo iz ruku ili pao sa stola. Svima se nekad desi da im u trenutku nepažnje ispadne telefon, a to često rezultura polomljenim ekranom. Ne očajavajte, jer situacija nije toliko beznadežna kao što izgleda, a zamena ekrana na mobilnim telefonima je rešenje za vaš mobilni uređaj.\nMaćoni vam u ovom blogu otkriva kako da rešite ovaj problem u kratkom vremenskom roku, i to na veoma ekomičan način.\nZamena ekrana na mobilnim telefonima je neophodna\nZamena ekrana na mobilnim telefonima se ponekad odlaže, iako je ovo veoma štetno po vaš uređaj.\nZa početak, polomljeni ekran vašeg Androida ili iPhone uređaja čini vaš telefon podložnijim daljim oštećenjima, što može dovesti do još skupljih popravki.\nPored svih životnih troškova, koji se protežu u beskonačnost, lako je odložiti popravku ekrana za neku dalju budućnost. Na kraju krajeva, telefon i dalje radi, pa se ljudi često pitaju da li se zaista treba popraviti odmah. Međutim, zamena ekrana na vreme vam može uštedeti novac na duže staze.\nViše stvari može poći naopako kada je ekran polomljen. Za početak, mnoštvo pukotina je podložno daljem, dodatnom pucanju. Osim toga, ako je ekran mnogo oštećen, nećete moći lako da koristite svoj uređaj. Takođe, pukotine dozvoljavaju da prašina, nečistoća i druge čestice prodru ispod površine i oštete unutrašnje komponente vašeg telefona, što dovodi do još veće štete i materijalnih izdataka. Na kraju, komadi ekrana se mogu dublje ugraditi u uređaj ili u prekidače i otvore, stvarajući veliku, možda i nepopravljivu štetu.\nNe zaboravimo da spomenemo najbitniju stvar – mogućnost da se povredite i posečete, što je definitivno nešto što treba izbeći po svaku cenu.\nKonačno, vaš telefon će izgledati krajnje neprofesionalno i ostavljaće loš utisak, naročito ukoliko ga koristite za poslovne svrhe.\nPromena ekrana na mobilnim telefonima je spas za polomljeni telefon\nNije nimalo neobično što se ljudi vežu za svoje mobilne telefone. Čak i kada dođe do kvarova i oštećenja, ljudi ne žele da tako lako odustanu, nego traže rešenje. Polomljen ekran je velika dilema za svakoga, ali postoji toliko toga što možete da uradite kako biste što pre ponovo uživali u svom mobilnom telefonu. Pored toliko mnogo opcija, može biti ogroman posao da odlučite gde da popravite vaš telefon, i to po razumnoj ceni.\nMi to razumemo, i zato smo tu da vam ponudimo najbolju moguću varijantu. Prodavnica telefona u Beogradu je pravo mesto za popravke vaših uređaja. Možemo popraviti gotovo svaki polomljeni ekran, i to u veoma kratkom vremenskom roku. Koristimo samo rezervne delove visokog kvaliteta kako bi vaš uređaj izgledao i funkcionisao kao nov.\nPosetite Maćoni, jer kod nas možete pronaći najpopularnije telefone, i uvek smo u toku sa svim trendovima i novinama koji dolaze. Osim toga, radimo i otkup mobilnih telefona po veoma konkurentnoj ceni. Ovo je sjajna prilika da dodatno zaradite, jer ćemo na licu mesta izvršiti procenu vašeg telefona i ponuditi vam najbolju moguću cifru. Dođite i lično se uverite zbog čega smo baš mi najbolji izbor za vas.


Sednica Vlade Kosova (Foto Kim)\nKako javlja novinarka RTV Kim sa lica mesta, nije obezbeđen prevod za novinare koji izveštavaju na srpskom jeziku.\nSednici prisustvuju svi ministri iz Hotijevog kabineta. Među njima su i Goran Rakić i Dalibor Jevtić ispred Srpske liste.\nMnogobrojnim novinarskim ekipama je bilo dozvoljeno nekoliko minuta snimanja na samom početku sednice, a zatim su udaljene iz prostorije u kojoj se ona održava.\nHoti: Ambiciozan program\nU kratkom obraćanju koje su mediji snimili, novi premijer je govorio o prioritetitima koji se najpre odnose na borbu protiv pandemije koronavirusa i ekonomski oporavak Kosova.\n"To je ambiciozan program. Ja verujem u ovaj program, verujem u ovaj tim. Izazovi, počevši od pandemije i ekonomskog oporavka, moraju se odmah rešiti. Izgradićemo novi diskurs i unutar vlade i unutar odnosa koalicionih partnera", rekao je Hoti na prvoj sednici Vlade Kosova nakon preuzimanja funkcije premijera.\n"Jačanje vladavine prava je takođe važno za ovu vladu, kao i odnosi sa Srbijom", dodao je on.\n“I preuzimanje dijaloga (sa Srbijom) na osnovu Ustava, zadovoljenje potreba u obrazovanju i zdravstvu. Radujem se što ću blisko sarađivati sa vama", kazao je Hoti obraćajući se miinistrima.